ddrg/super_eurlex huggingface dataset:
Uredba Komisije (EGS) št. 409/90

z dne 16. februarja 1990

o spremembi Uredbe (EGS) št. 584/75 o podrobnih pravilih za uporabo javnega razpisa za izvozna nadomestila za riž

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1431/76 z dne 21. junija 1976 o splošnih pravilih za dodelitev izvoznih nadomestil za riž in merilih za določanje zneskov teh nadomestil [1] in zlasti člena 4(2) Uredbe,

ker je v drugem pododstavku člena 1(2) Uredbe Komisije (EGS) št. 584/75 [2], kakor je bila nazadnje spremenjena z Uredbo (EGS) št. 379/89 [3], določeno, da mora preteči najmanj 15 dni od datuma objave obvestila o razpisu do prvega datuma, določenega za predložitev ponudb;

ker bi 10-dnevno obdobje verjetno lažje omogočilo učinkovito vodenje postopka razpisa, izvajalcem pa vseeno omogočilo, da so pravočasno obveščeni;

ker so ukrepi, določeni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Predzadnji stavek člena 1(2) Uredbe (EGS) št. 584/75 se nadomesti z naslednjim:

"Med objavo javnega razpisa in prvim datumom za predložitev ponudb se dovoli najmanj 10-dnevni rok."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. februarja 1990

Za Komisijo

Ray Mac Sharry

Član Komisije

[1] UL L 166, 25.6.1976, str. 36.

[2] UL L 61, 7.3.1975, str. 25.

[3] UL L 44, 16.2.1989, str. 22.

--------------------------------------------------
Uredba Sveta (EGS) št. 3657/90

z dne 11. decembra 1990

o uporabi skupne cene prašičjih trupov na Portugalskem

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu Španije in Portugalske in zlasti člena 234(3) Akta,

ob upoštevanju predloga Komisije,

ob upoštevanju mnenja Evropskega parlamenta [1],

ker člen 2(1) Uredbe Sveta (EGS) št. 3653/90 o uvedbi prehodnih ukrepov, ki urejajo skupno ureditev trga za žita in riž na Portugalskem [2], določa uporabo skupne cene na Portugalskem za vse vrste krmnega žita od začetka druge stopnje pristopa;

ker se mora torej skupna cena prašičjih trupov, ki je zelo odvisna od cene krmnih žit, od istega datuma prav tako uporabljati na Portugalskem,

SPREJEL NASLEDNJO UREDBO:

Člen 1

Osnovna cena prašičjih trupov, ki se uporablja na Portugalskem, je enaka skupni ceni.

Člen 2

Ta uredba začne veljati 1. januarja 1991.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. decembra 1990

Za Svet

Predsednik

V. Saccomandi

[1] Mnenje z dne 23. novembra 1990 (še ni objavljeno v Uradnem listu).

[2] UL 362, 27.12.1990, str. 28.

--------------------------------------------------
Uredba Komisije (EGS) št. 2368/90

z dne 9. avgusta 1990

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2658/87 [1] o carinski in statistični nomenklaturi ter o skupni carinski tarifi, nazadnje spremenjene z Uredbo (EGS) št. 1251/90 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke, in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora blago, poimenovano v stolpcu 1 v preglednici, ki je priloga k tej uredbi, v skladu z navedenimi splošnimi pravili uvrstiti v ustrezne tarifne oznake KN, ki so navedene v stolpcu 2, in sicer iz razlogov, navedenih v stolpcu 3;

ker so ukrepi, določeni v tej uredbi, v skladu z mnenjem Odbora za nomenklaturo,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je sedaj uvrščeno v kombinirano nomenklaturo v ustrezne tarifne oznake KN iz stolpca 2 navedene preglednice.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. avgusta 1990

Za Komisijo

Jean Dondelinger

Član Komisije

[1] UL L 256, 7.9.1987, str. 1.

[2] UL L 121, 12.5.1990, str. 29.

--------------------------------------------------

PRILOGA

Poimenovanje blaga | Uvrstitev (oznaka KN) | Utemeljitev |

(1) | (2) | (3) |

+++++ TIFF +++++

1.Lahko ohlapno, pleteno oblačilo (100 % bombaž) s kratkimi rokavi, namenjeno za pokrivanje zgornjega dela telesa, ki sega pod pas. Na vratnem izrezu ima prišit rebrasti patent, ki tvori oprijet visok ovratnik brez odprtine. Na hrbtni strani in v višini prsi ima okraske, na koncu rokavov in na spodnjem robu pa je zarobljeno (glej sliko št. 450) | 61102099 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo tarifnih oznak KN 6110, 611020 in 61102099 ter Pojasnjevalne opombe za tarifno oznako KN 6110 |

--------------------------------------------------
Uredba Komisije (EGS) št. 652/92

z dne 16. marca 1992

o spremembi Uredbe Komisije (EGS) št. 147/91 o opredelitvi in določitvi dovoljenih količinskih izgub kmetijskih proizvodov v javnih intervencijskih skladiščih

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3472/90 z dne 27. novembra 1990 o določitvi dejavnikov, ki jih je treba upoštevati v letnih obračunih za financiranje intervencijskih ukrepov v obliki javnega skladiščenja s strani Evropskega kmetijskega usmerjevalnega in jamstvenega sklada (EKUJS), Jamstvenega oddelka [1], in zlasti člena 4 Uredbe,

ker je glede na čas, ki je potreben za predelavo tobaka v listih v predelan tobak, mogoče, da bo na koncu proračunskega leta nekaj količin še vedno v postopku predelave; ker mora za izračun dovoljenih izgub odstotek veljati za vse količine, predelane v proračunskem letu, vključno s tistimi, ki so bile dane v uporabo v preteklem proračunskem letu;

ker je treba zato spremeniti drugi pododstavek člena 2(2) Uredbe Komisije (EGS) št. 147/91 [2], da bi pojasnili postopek uporabe posebnega koeficienta za tobak v primerih, v katerih se predelovanje začne in konča v različnih proračunskih letih;

ker so ukrepi, predvideni s to uredbo, v skladu z mnenjem Odbora EKUJS,

SPREJELA NASLEDNJO UREDBO:

Člen 1

Drugemu pododstavku člena 2(2) Uredbe (EGS) št. 147/91 se doda naslednje besedilo:

"Poleg tega v primeru predelave tobaka odstotek velja za vse količine, dane v uporabo in predelane v proračunskem letu, poleg količin, ki so bile dane v uporabo v preteklem proračunskem letu in predelane v tekočem proračunskem letu".

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 1990.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. marca 1992

Za Komisijo

Ray Mac Sharry

Član Komisije

[1] UL L 337, 4.12.1990, str. 3.

[2] UL L 17, 23.1.1991, str. 9.
Uredba Komisije (EGS) št. 1535/92

z dne 15. junija 1992

o spremembi prilog I in III k Uredbi Sveta (EGS) št. 2092/91 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil

KOMISIJA EVROPSKE SKUPNOSTI JE -

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1] in zlasti členov 5(7) in 13 Uredbe,

ker lahko proizvodi, namenjeni za prehrano ljudi, ki so v glavnem sestavljeni iz ene ali več sestavin rastlinskega izvora, vsebujejo kot manjše sestavne dele sestavine živalskega izvora, za katere je treba določiti pravila proizvodnje, ki jih je treba upoštevati,

ker je treba sistem kontrole iz Priloge III dopolniti glede preverjanj, ki se morajo opraviti ob sprejemu proizvoda iz predelovalne ali embalažne enote za zagotovitev, da proizvod izvira od drugega pridelovalca, za katerega prav tako velja sistem kontrole;

ker so ukrepi, predvideni s to uredbo, v skladu z mnenjem odbora iz člena 14 Uredbe (EGS) št. 2092/91 -

SPREJELA NASLEDNJO UREDBO:

Člen 1

Besedilo Priloge 1 k Uredbi (EGS) št. 2092/91 se dopolni, kakor sledi:

"Živali in živalski proizvodi

Do sprejetja predloga iz člena 1(2) in zaradi priprave sestavin, navedenih v členu 5(3)a, vzreja živali poteka skladno z obstoječimi nacionalnimi pravili, ali če teh ni, z mednarodno priznano prakso za ekološko vzrejo rejnih živali."

Člen 2

Besedilo PrilogeIII k Uredbi (EGS) št. 2092/91 se spremeni, kakor sledi:

1. Besedilo točke A, 4 se dopolni z naslednjo alineo:

"Če enota sama predeluje svoje kmetijske proizvode, mora mnenje vsebovati informacije iz točke B, 2, tretja alinea te priloge";

2. Besedilo točke B, 6 se dopolni, kakor sledi:

"Ob prejemu proizvoda iz člena 1 pridelovalec pregleda zaprtost embalaže ali zabojnika in prisotnost označb iz točke A 8 te priloge. Rezultat tega preverjanja se izrecno navede v mnenju iz točke B, 2. Kadar pri preverjanju obstaja kakršen koli dvom, ali je proizvod prišel od pridelovalca, ki je predmet sistema kontrole iz člena 9, se lahko predela ali pakira šele po odpravi takšnega dvoma."

Ta uredba je v celoti zavezujoča in se neposredno uporablja v vseh državah članicah.

V Bruslju, 15. junija 1992

Za Komisijo

Ray Mac Sharry

Član Komisije

[1] UL L 198, 22.7.1991, str. 1.
Uredba Komisije (EGS) št. 1679/92

z dne 29. junija 1992

o spremembi Uredbe (EGS) št. 3083/73 o sporočanju podatkov, potrebnih za izvajanje Uredbe Sveta (EGS) št. 2358/71 o skupni ureditvi trga za semena

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2358/71 z dne 26. oktobra 1971 o skupni ureditvi trga za semena [1], kakor je bila nazadnje spremenjena z Uredbo (EGS) št. 1740/91 [2], in zlasti člena 9 Uredbe,

ker Uredba Komisije (EGS) št. 3083/73 [3], kakor je bila nazadnje spremenjena z Uredbo (EGS) št. 3642/88 [4], določa podatke, ki jih morajo države članice posredovati Komisiji, in roke za taka uradna obvestila;

ker so izkušnje pokazale, da je zelo težko oceniti površino v pogodbi tako zgodaj, kot se zahteva v št. 1 Priloge Uredbe (EGS) št. 3083/73; ker s tem pridobljeni podatki niso zanesljivi; ker naj bi državam članicam torej ne bilo več treba posredovati podatkov Komisiji o predvideni površini iz pogodbe;

ker so ukrepi, predvideni s to uredbo, v skladu z mnenjem Upravljalnega odbora za semena,

SPREJELA NASLEDNJO UREDBO:

Člen 1

Vnos pri 1 v Prilogi k Uredbi (EGS) št. 3083/73 se črta.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. junija 1992

Za Komisijo

Ray Mac Sharry

Član Komisije

[1] UL L 246, 5.11.1971, str. 1.

[2] UL L 163, 26.6.1991, str. 39.

[3] UL L 314, 15.11.1973, str. 20.

[4] UL L 317, 24.11.1988, str. 18.

--------------------------------------------------
Uredba Komisije (EGS) št. 3519/92

z dne 4. decembra 1992

o določitvi nekaterih podrobnih pravil za uporabo dodatkov k posebnim premijam za proizvajalce govejega in telečjega mesa ter k premijam za ohranjanje krav dojilj na Kanarskih otokih

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1601/92 z dne 15. junija 1992 o posebnih ukrepih za Kanarske otoke v zvezi z nekaterimi kmetijskimi proizvodi [1] in zlasti člena 12 Uredbe,

ker Uredba (EGS) št. 1601/92 predvideva posebne ukrepe, ki se nanašajo na kmetijsko proizvodnjo na Kanarskih otokih; ker ti ukrepi vključujejo dodatke k posebnim premijam za govedo moškega spola in k premijam za ohranjanje krav dojilj, ki so predvidene v zakonodaji Skupnosti; ker je zaradi upravne poenostavitve treba določiti pravila za dodelitev dodatkov kot odgovora na zahtevke, ki so bili vloženi po sistemu za te premije;

ker se v skladu z Uredbo (EGS) št. 1601/92 posebni ukrepi uporabljajo od 1. julija 1992; ker je torej treba zagotoviti, da se uporabljajo podrobna pravila za uporabo od istega datuma;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

1. Dodatek k posebni premiji za govedo moškega spola iz člena 10(2) Uredbe (EGS) št. 1601/92 se dodeli na podlagi zahtevkov za posebne premije za proizvajalce govejega in telečjega mesa.

2. Dodatek k posebni premiji za ohranjanje krav dojilj iz člena 10(3) Uredbe (EGS) št. 1601/92 se dodeli na podlagi zahtevkov za posebne premije za ohranjanje krav dojilj.

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 1. julija 1992.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. decembra 1992

Za Komisijo

Ray Mac Sharry

Član Komisije

[1] UL L 173, 27.6.1992, str. 13.

--------------------------------------------------
Uredba Komisije (EGS) št. 2940/92

z dne 9. oktobra 1992

o spremembi Uredbe (EGS) št. 3076/78 o uvažanju hmelja iz držav nečlanic

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti;

ob upoštevanju Uredbe Sveta (EGS) št. 1696/71 z dne 26. julija 1971 o skupni ureditvi trga za hmelj [1], kakor je bila nazadnje spremenjena z Uredbo (EGS) št. 3577/90 [2], in zlasti člena 5(3) Uredbe;

ker nekatere države nečlanice, proizvajalke hmelja, izvažajo nekaj svoje proizvodnje v Skupnost, vendar ne da bi preskrbele spričevalo o enakovrednosti, navedeno v členu 1(2) Uredbe Komisije (EGS) št. 3076/78 [3], kakor je bila nazadnje spremenjena z Uredbo (EGS) št. 2264/91 [4], ker niso pooblastile določenih organizacij za izdajo teh spričeval o enakovrednosti; ker bi bilo seveda treba, z namenom izogniti se problemom za določene proizvajalce v sektorju, pooblastilo za uporabo kontrolnega spričevala podaljšati preko 30. aprila 1992 za hmelj s poreklom iz držav, ki niso vključene v Prilogo Uredbe Komisije (EGS) št. 3077/78 z dne 21. decembra 1978 o enakovrednosti spričeval, ki spremljajo hmelj, uvožen iz držav nečlanic [5], s certifikati Skupnosti, kakor je bila nazadnje spremenjena z Uredbo št. 2238/91 [6];

ker so naključni pregledi, ki so jih opravili pristojni organi držav članic v skladu s členom 7a Uredbe (EGS) št. 3076/78, razkrili, da določene pošiljke hmelja, uvoženega iz držav nečlanic, niso v skladu z informacijami v spričevalih o enakovrednosti, ki spremljajo proizvode; ker bi bilo zato treba sprejeti ustrezne ukrepe;

ker so ukrepi, predvideni s to uredbo, v skladu z mnenjem Upravljalnega odbora za hmelj,

SPREJELA NASLEDNJO UREDBO:

Člen 1

Uredba (EGS) št. 3076/78 se spremeni:

1. V členu 4(1) se "30. april 1992" nadomesti s "30. april 1994".

2. K členu 7a se doda naslednja odstavka:

"Če pristojni organi držav članic odkrijejo, da pregledani vzorci ne ustrezajo navedenim minimalnim zahtevam trženja, se teh pošiljk ne sme dati v prost pretok.

Če država članica odkrije, da značilnosti proizvoda niso v skladu s podrobnostmi, navedenimi v spričevalu o enakovrednosti, ki spremlja proizvod, o tem obvesti Komisijo. V skladu s postopkom iz člena 20 Uredbe (EGS) št. 1696/71, je mogoče sprejeti sklep o umiku organizacije, ki je izdala spričevalo o enakovrednosti za te proizvode, iz seznama, priloženega k Uredbi (EGS) št. 3077/78."

Člen 2

Ta uredba začne veljati sedmi dan po objavi v Uradnem listu Evropskih skupnosti.

Točka 1 člena 1 se uporablja od 1. maja 1992.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. oktobra 1992

Za Komisijo

Ray Mac Sharry

Član Komisije

[1] UL L 175, 4.8.1971, str. 1.

[2] UL L 353, 17.12.1990, str. 23.

[3] UL L 367, 28.12.1978, str. 17.

[4] UL L 208, 30.7.1991, str. 20.

[5] UL L 367, 28.12

.1978, str. 28.

[6] UL L 204, 27.7.1991, str. 13.
Uredba Komisije (EGS) št. 3830/92

z dne 28. decembra 1992

o odpravi carin in nespremenljivih delov dajatev v trgovini med Skupnostjo deseterice in Španijo ter o tem, da Španija uporablja dajatve iz skupne carinske tarife v trgovini z državami nečlanicami od 1. januarja 1993

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu Španije in Portugalske in zlasti člena 75(4) Akta,

ker Akt o pristopu omogoča odpravo carin in drugih nespremenljivih delov dajatev, ki se uporabljajo v trgovini s kmetijskimi proizvodi med Španijo in Skupnostjo deseterice; ker ista ureditev omogoča pospešeno usklajevanje španskih carin s skupno carinsko tarifo; ker se isto pravilo uporablja po členu 78 Akta za znižanje nespremenljivih delov dajatev v Španiji, katerih namen je zagotoviti zaščito predelovalne industrije;

ker je zaradi tega Španija vložila zahtevek;

ker je zaradi oblikovanja enotnega trga brez notranjih mej od 1. januarja 1993 treba odpraviti carine in druge nespremenljive dele dajatev v trgovini med Skupnostjo deseterice in Španijo ter uporabljati iste uvozne carine v trgovini z državami nečlanicami;

ker so ukrepi, predvideni s to uredbo, v skladu z mnenji vseh zadevnih upravljalnih odborov,

SPREJELA NASLEDNJO UREDBO:

Člen 1

1. Od 1. januarja 1993:

- Španija v trgovini s Skupnostjo deseterice s proizvodi, ki so predmet skupne ureditve trga, odpravi carine in nespremenljive dele dajatev, katerih namen je zagotoviti zaščito predelovalne industrije,

- se odpravijo carine in nespremenljivi deli dajatev, katerih namen je zagotoviti zaščito predelovalne industrije, ki jih Skupnost deseterice uporablja pri uvozu iz Španije.

2. Od 1. januarja 1993 Španija v trgovini z državami nečlanicami uporablja carine, ki jih uporablja Skupnost deseterice.

Člen 2

Ta uredba začne veljati 1. januarja 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. decembra 1992

Za Komisijo

Ray Mac Sharry

Član Komisije

--------------------------------------------------
Uredba Komisije št. 587/93

z dne 12. marca 1993

o spremembi oznake proizvoda v Uredbi (EGS) št. 1332/92 o uvedbi posebnih ukrepov za namizne olive

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 234/79 z dne 5. februarja 1979 o postopku za prilagoditev nomenklature skupne carinske tarife, ki se uporablja za kmetijske proizvode [1], kakor je bila spremenjena z Uredbo (EGS) št. 3208/89 [2], in zlasti člena 2(1) Uredbe,

ker člen 3(1) Uredbe Sveta (EGS) št. 1332/92 [3] določa odobritev posebne pomoči organizacijam ali združenjem organizacij proizvajalcev namiznih oliv, ki sodijo v nekatere oznake kombinirane nomenklature; ker je bila ena od teh oznak spremenjena z Uredbo Komisije (EGS) št. 2505/92 [4]; ker je treba ta člen ustrezno prilagoditi;

ker so ukrepi, predvideni s to uredbo, v skladu z mnenjem Upravljalnega odbora za olja in masti,

SPREJELA NASLEDNJO UREDBO:

Člen 1

Uredba (EGS) št. 1332/92 se spremeni:

Tarifna oznaka KN "ex20019080" v členu 3(1) se nadomesti z "20019065".

Člen 2

Ta uredba začne veljati z dnem objave v Uradnem listu Evropskih skupnosti.

Uporablja se od 15. marca 1993.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. marca 1993

Za Komisijo

René Steichen

Član Komisije

[1] UL L 34, 9.2.1979, str. 2.

[2] UL L 312, 27.10.1989, str. 5.

[3] UL L 145, 27.5.1992, str. 1.

[4] UL L 267, 14.9.1992, str. 1.

--------------------------------------------------
Uredba Komisije (Euratom) št. 2130/93

z dne 27. julija 1993

o spremembi Uredbe (Euratom) št. 3227/76 o uporabi določb Euratom o varovanju jedrskih materialov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti za atomsko energijo, in zlasti člena 79 Pogodbe,

ob upoštevanju odobritve Sveta,

ker Uredba Komisije (Euratom) št. 3227/76 [1] opredeljuje naravo in obseg zahtev iz člena 79 Pogodbe;

ker Uredba (Euratom) št. 3227/76 zahteva od oseb in podjetij, da Komisiji sporočijo strokovne in operativne informacije in podatke;

ker je v podporo Mednarodni agenciji za atomsko energijo (MAAE) pri krepitvi mednarodnega varovanja zaželeno omogočiti Komisiji prenos določenih podatkov o varovanju na MAAE;

ker je glede osnovnih tehničnih lastnosti novih objektov in zaradi pravočasnega prenosa podatkov MAAE primerno podaljšati obdobje, v katerem morajo biti ti sporočeni Komisiji,

SPREJELA NASLEDNJO UREDBO:

Člen 1

Uredba (Euratom) št. 3227/76 se spremeni kot sledi:

1. drugi odstavek člena 2 se nadomesti z naslednjim besedilom:

"Osnovne tehnične lastnosti novih objektov se sporočijo, kakor je predpisano v členu 1, vsaj 200 dni pred prejemom prve pošiljke jedrskega materiala.

Nadalje je treba za vse nove objekte, v katerih zaloga ali letni pretok jedrskega materiala, kar koli je večje, presega en efektivni kilogram, sporočiti podatke o lastniku, upravljavcu, namenu, lokaciji, vrsti, zmogljivosti in pričakovanem datumu začetka obratovanja vsaj 200 dni pred začetkom gradnje.";

2. "POSREDOVANJE INFORMACIJ IN PODATKOV

Člen 34a

Komisija lahko Mednarodni agenciji za atomsko energijo pošlje informacije in podatke, ki jih je prejela na podlagi te uredbe."

Člen 2

Ta uredba začne veljati 15 dni po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. julija 1993

Za Komisijo

Abel Matutes

Član Komisije

[1] UL L 363, 31.12.1976, str. 1. Uredba, kakor je bila nazadnje spremenjena z Uredbo (Euratom) št. 220/90 (UL L 22, 27.1.1990, str. 56).

--------------------------------------------------